**Formandsberetning 2023**

**DH centralt**

Formandsmøde for region Midt og Nord den 26. marts 2023.

Fra Region Nordjylland var der repræsentanter fra DH Frederikshavn, DH Rebild og DH Vesthimmerland.

På mødet deltog DH´s formand Thorkil ??? og Direktør ???

Over de næste år bliver der igangsat fire indsatser:

* Styrke modtagelsen af nye frivillige (Udarbejdelse af nyt velkomstmateriale og ny struktur på DH´s hjemmeside.
* Mobilisering via målrettede politiske temaer. (eks. Faktaark på det specialiserede socialområde.
* Kampagne på de sociale medier
* Styrke samarbejdet med medlemsorganisationerne.

**Politiske mærkesager:**

Ulighed i sundhed, tror og håber at den nye Socialminister kan gøre en forskel, emnet bliver diskuteret intern i regeringen, men finansministeriet og KL vil også fremadrettet have stor indflydelse.

Ministeren har nedsat en arbejdsgruppe, hvor de vigtigste aktører på handicapområdet deltager. DH´s formand har en plads i denne arbejdsgruppe, og repræsenterer de 36 organisationer der er under DH paraplyen.

Den varslede reform på det specialiserede sociaområde er udsat og bliver ikke taget op i denne valgperiode. Tranes Udvalget kommer med deres rapport her primo 2024, og vil blive fulgt med spænding fra DH og medlemsorganisationerne.

Aktuelt er kommunerne så småt startet op med budgetlægningen for 2025, hvor de som sædvanlig er tvungen til at budgetlægge baglens for at overholde servicerammen.

**Øvrige input fra formandsmødet**

DH vil undersøge om der er et ønske i afdelingerne om at suppleanter til handicaprådene ikke skal være personlige, fra næste valgperiode.

Mange kommuner oplever at §18 midlerne reduceres/spares væk eller bliver brugt til finansiering af kommunale projekter, den tendens ser vi heldigvis ikke i Vesthimmerlands Kommune.

DH Aarhus gør rigtig meget indenfor tilgængelighed, og har sammen med kommunen nedsat et tilgængelighedsråd. Og er i gang med at udvikle en tilgængeligheds app. DH Aarhus kører sammen med kommunen et 2 dages tilgængelighedskursus og har næsten 80 uddannede fra deres medlemsorganisationer. Et initiativ der kunne danne inspiration i Vesthimmerland.

Der har været interesse tilkendegivelse fra DH Hjørring og DH Frederikshavn om at indgå i et uddannelsessamarbejde, ligesom der har været kontakt til afdelingschefen for Drift og Anlæg i Vesthimmerlands Kommune om at indgå i et form for tilgængelighedsråd.

Initiativet blev midlertidigt overhalet af et politisk tilgængelighedsmøde mellem Teknisk Udvalg og Ældre- og Handicaprådet, hvorefter DH Vesthimmerland og Forvaltningen besluttede at forholde sig afventende.

Det gennemsnitlige antal medlemmer på landsplan af DH er 11,6 organisation, på mødet toppede Aarhus med 31 medlemsforeninger og Rebild lå i bund med 5. Vi har i Vesthimmerland 12 organisationer tilknyttet og ligger således tæt på gennemsnittet.

**Virtuelt Formandsmøde 3. maj 2023**

Hovedemnet på formandsmødet var ulighed i sundhed. Hvor uligheden blev knyttet op på - Hvor man bor – Uddannelsesniveau – Økonomi – Handicap. DH har lavet noget informationsmateriale ”30 skridt mod mere lighed i sundhed” som offentliggøres snarest. Desuden vil der i forbindelse med det lovpligtige sundhedstjek blive udarbejdet nogle temaer – fejlmedicinering – Fastholdelse – Magt/overgreb. Der blev under mødet også drøftet fordele og ulemper ved fast tilknyttet læge til bostederne.

**Repræsentantskabsmøde den 27. oktober 2023**

Formanden blev genvalgt på repræsentantskabsmødet.

Forslaget til ændringer i afdelingsvedtægterne der blev sendt i høring inden sommerferien blev godkendt på repræsentantskabsmødet. Det betyder, at vi skal have tilpasset vores organisation her i Vesthimmerland til de nye vedtægter. Og ved næste kommune/regionsråds valg bliver der på regionsniveau oprettet et regionsudvalg udpeget af DH efter indstilling fra medlemsorganisationerne.

DH har sammen med Det Centrale Handicapråd lavet en landsdækkende undersøgelse. Her er nogle af hovedresultaterne fra undersøgelsen:

* En tredjedel af den danske befolknings mener, at de fleste danskere behandler mennesker med handicap som mindre værd.
* 4 ud af 10 i den danske befolkning mener, at de fleste danskere ignorerer mennesker med handicap.
* 7 ud af 10 i den danske befolkning mener, at de fleste danskere er usikre på at omgås mennesker med handicap.
* Samtidig siger 86 procent i undersøgelsen, at de enten selv har et handicap eller har en relation til en person med et handicap.

Danske Handicaporganisationer mener, at der er brug for at forbedre danskernes syn på mennesker med handicap

**DH lokalt**

Der er ved udgangen af 2023 12 aktive foreninger repræsenteret i bestyrelsen for DH Vesthimmerland. En nedgang på en, idet Stammerforeningen ikke længere er repræsenteret.

Der er i 2023 afholdt ? møder.

Aarsmødet i Aktivitetshuset i Aars, besøg på hjælpemiddeldepotet med efterfølgende møde på Messe Center Vesthimmerland og ? møder på Lanternen i Løgstør.

DH Vesthimmerland har fire medlemmer i Handicaprådet, et medlem i det lokale arbejdsmarkedsråd, et medlem i det regionale arbejdsmarkedsråd og et medlem i bestyrelsen for CKR.

DH Vesthimmerlands medlemmer har desuden været medlem af en arbejdsgruppe i forbindelse med kommunens udbud af bleer.

Der er i 2023 indgivet tre høringssvar fra DH Vesthimmerland

* Høringssvar til Nordjyllands Trafikselskabs oplæg til ”Fremtidens Kollektive Trafik” Høringssvaret blev sendt til både Teknik og miljøudvalget i Vesthimmerlands Kommune og direkte til NT. DH´s høringssvar blev rigtig godt modtaget begge steder, Teknik og miljøudvalget havde DH´s argumenter med i deres høringssvar til NT, ligesom NT i deres hvidbog over høringssvar har forholdt sig til DH´s argumenter. Det er efterfølgende en opgave for handicaprådet at påse, at høringssvaret også bliver udmøntet i praksis, og det bliver spændende at se om elementerne fra høringssvaret kan ses i det nye superstoppested der er under etablering i Løgstør.
* Høringssvar regulativ for husholdningsaffald. DH Vesthimmerland afgav høringssvar omkring muligheden for taktilskilte til syn- og svagtseende, samt problemet med at åbne lågene i molokkerne når man er kørestolsbruger. Også ved dette høringssvar var Vesthimmerlands Kommune meget lydhør, det viste sig at taktilskilte kunne rekvireres ved Vesthimmerlands Forsyning, ligesom forsyningen kunne kontaktes hvis der var problemer i forbindelse med at betjene molokkerne i kørestol.
* Der blev i forbindelse med nedlæggelsen af kommunens behandlerteam sendt et bekymringsbrev, uden den store effekt.

BV2 Band fra Aalestrup vandt Handicap Gran Prix (HGP) i 2022, og Vesthimmerlands Kommune skulle derfor afholde HGP i 2023.

HGP 2023 blev afholdt i Lanternen i Løgstør. DH Vesthimmerland havde en stand som var meget central placeret og meget besøgt. En rigtig hyggelig dag med masser af glade unge mennesker.

16. februar 2024

Jørgen Hansen